চাষের মাটি  যে কোন রকম মাটিতেই বাঁধাকপি চাষ করা যায়। তবে অতিরিক্ত বেলে মাটি বাঁধাকপি চাষের অনুপযোগী। বেশি পানি ধারণ করতে পারে এমন মাটিতে বাঁধাকপির চাষ ভালো হয়। দোঁআশ মাটি যেখানে বেশি জৈব পদার্থ থাকে বা বেশি জৈব সার দেয়ার সুযোগ আছে সে সব জমিতে কপি ভালো হয়।    জাত নির্বাচন  বাঁধাকপির জাতের মধ্যে আছে বারি বাঁধাকপি ১ বা প্রভাতি। ১০০ থেকে ১১০ দিনের মধ্যে এ জাতটির ফসল তোলা যায়। বারি বাঁধাকপি ২ বা অগ্রদূত ও প্রভাতির মতো। পুরো বাংলাদেশে উৎপাদন করা  যায়। এছাড়া বাজারে হাইব্রিডের অনেকগুলো বেশ ভালো জাত আছে।    জমি তৈরি  মাটি যতদূর সম্ভব ঝুরঝুরে করে নিতে হবে। মাটি যত ঝুরঝুরে হবে, উৎপাদন/ফলন তত ভালো/বেশি হবে। জমিতে ৩ থেকে ৫টি আড়াআড়ি চাষ মই দিয়ে জমি ভালোভাবে তৈরি করতে হবে। চাষের পর জমি সমান করতে হবে আগাছা মুক্ত করতে হবে বেড বা প্লট আকারে করলে বিভিন্ন আন্তঃপরিচর্যা করতে সুবিধা হবে, ফলনও বাড়বে।